Rezavio Chorasano provincija

Rezavio Chorasano provincija () – provincija Irano šiaurės rytinėje dalyje. Administracinis centras – Mešchedas.

Provincija sudaryta 2004 m. padalinus Chorasano provinciją.

 Geografija 

Provincija įsikūrusi Chorasano istoriniame regione, Turkmėnistano ir Afganistano pasienyje. Paviršius kalnuotas, šiauriniu pakraščiu driekiasi Kopetdagas. Aukščiausias provincijos taškas – Binaludas (3211 m). Pietuose siekia Dešte Keviro dykumą. Būdingos karštos vasaros (25-30 °C), vėsios žiemos (0-10 °C) ir nedidelis kritulių kiekis. Svarbiausios upės – Atrekas, Gerirudas, Kešefrudas, Džamas.

 Gyventojai 

Dauguma provincijos gyventojų yra persai, taip pat čia gyvena turkmėnai, kurdai, turkai, pabėgeliai iš Afganistano ir kt. Kalbama persų, kurdų, turkmėnų, Chorasano tiurkų kalbomis.

Didžiausi miestai (2016 m.):
 Mešchedas – 3001,1 tūkst. gyventojų
 Nišapūras – 264,3
 Sebzevaras – 243,7
 Torbate Heidarija – 140,0
 Kašmaras – 102,2
 Kučanas – 101,6
 Torbate Džamas - 100,4
 Tajabadas – 56,5
 Čenaranas – 53,8
 Sarachsas – 42,1
 Gonabadas – 40,7

 Administracinis suskirstymas 

Provincija padalinta į 27 šahrestanus:

 Bažestano šahrestanas
 Bacharzo šahrestanas
 Bardaskano šahrestanas
 Čenarano šahrestanas
 Dargazo šahrestanas
 Farimano šahrestanas
 Firuzės šahrestanas
 Gonabado šahrestanas
 Džogatajaus šahrestanas
 Džovaino šahrestanas
 Kalato šahrestanas
 Kašmaro šahrestanas
 Chalilabado šahrestanas
 Chošabo šahrestanas Chvafo šahrestanas
 Mahvelato šahrestanas
 Mešchedo šahrestanas
 Nišapūro šahrestanas
 Kučano šahrestanas
 Reštchvaro šahrestanas
 Sebzevaro šahrestanas
 Serachso šahrestanas
 Tajabado šahrestanas
 Torbati Heidarijos šahrestanas
 Torbati Džamo šahrestanas
 Torkabės ir Šendizo šahrestanas
 Zavės šahrestanas

 Šaltiniai 

Kategorija:Irano provincijos